Qorti tal-Appell Kriminali Onor. Imħallef Giovanni M Scicluna Muscat LL.M., LL.D Seduta tal-10 ta' Dicembru, 2018 Rat l-imputazzjonijiet dedotti kontra l-appellat, Alfred White Grech, tal-identita' Maltija bin-numru 207673M akkużat quddiem il-Qorti tal-Maġistrati (Malta) bħala Qorti ta' Ġudikatura Kriminali talli fis-26 t'Awwissu 2017 għall-ħabta ta' 04:20hrs ġewwa Tornadoes Football Club, fi Triq il-Knisja, Ħaż-Żabbar; Daqq jew ippermetta li tindaqq mużika wara l-23:00hrs ġewwa l-imsemmi post mingħajr liċenzja ta' l-Awtorita' Kompetenti; Ħalla lil min idoqq strumenti mużikali jew id-daqq ta' xi mużika reġistrata b'xi mod li jkun, jew l-amplifikazzjoni ta' dik il- muzika b'xi mezz elettroniku, elettriku jew ieħor mingħajr permess; Ippermetta jew ħalla f'dan il-ħanut jsir kant jew ħsejjes li setgħu idejqu b'xi mod ieħor jiddisturbaw lil ġirien Volontarjament kiser il-paċi pubblika b'għajjat u storbju; Aktar talli opera stabbiliment li jipprovdi l-ikel mingħajr liċenzja mill-awtorita' tat-turiżmu ta' Malta. Il-Qorti kienet mitluba li f'każ ta' ħtija tiskwalifika lill-imputat milli jkollu jew jikseb dak il-warrant, liċenzja, permess jew awtorita', għall-perjodu ta' żmien illi l-Qorti jidhrilha xieraq skond it-termini tal-Artikolu 30 tal-Kapitolu 9 tal-Liġijiet ta' Malta. Rat is-sentenza tal-Qorti tal-Maġistrati (Malta) bħala Qorti ta' Ġudikatura Kriminali, tas-16 t'April, 2018 li biha wara ammissjoni kkundannat lill-appellat għal multa ta' mitt euro €100; Rat ir-rikors tal-Avukat Generali, ppreżentat fir-reġistru ta' din il- Qorti fl-14 ta' Mejju, 2016, li permezz tieghu talab lil din il-Qorti jogħġobha tikkonfermaha fil-parti fejn sabet lill-appellat ħati tal-akkużi kollha dedotti kontrih, tgħaddi sabiex tirrevoka l-parti tas-sentenza konċernanti li ngħatat fil-konfront tipprosegwi sabiex tinfliġġi piena li hija fil-parametri tal-liġi; Rat l-aggravji tal-appellant; Rat l-atti u d-dokumenti kollha; il-fedina penali aġġornata esebita mill- prosekuzzjoni fuq ordni tal-Qorti; Ikkunsidrat Illi l-Avukat Ġenerali iressaq gravam wiehed fil-lanjanza tieghu dwar is-sentenza appellata senjatament dwar il-piena erogata kwantu l-aħħar imputazzjoni. Huwa jirreferi għall-Kap 409 tal-Liġijiet ta' Malta u b'mod partikolari għall-artikolu 45(4), l- artikolu 43(1)(a) u l-artikolu 2 biex jispjega li l-piena minima erogabbli kienet ferm aktar minn dik kominata mill-ewwel Qorti; Qabel kull konsiderazzjoni ohra, izda, din il-Qorti qed tissolleva n-nullita' tas-sentenza appellata u dan ghaliex hija karenti fir-rekwiziti mehtiega ab nullitatem ta' sentenza valida fit- termini tal-artikolu 382 tal-Kodici Kriminali. L-ewwel Qorti naqset milli tosserva r-rekwiziti msemmija f'dan l-artikolu stante li naqset milli tiddikjara lill-appellat hati tal-imputazzjonijiet dedotti kontra tieghu u ghaddiet biex teroga piena minghajr din id-dikjarazzjoni. Ghal din ir-raguni, s-sentenza appellata qed tkun dikjarata nulla; Illi kif kostantement deciz mill-Qrati taghna, meta sentenza tkun dikjarata nulla, l-aggravji tal-appell ikunu konsiderati bhala sottomissjonijiet u hekk ser jigri ukoll f'dan il-kaz fejn l-appellat kien rregistra ammissjoni; L-Avukat Ġenerali jargumenta illi fit-termini tal-artikolu 45(4) tal-Kap 409 huwa ghandu dejjem id-dritt ta' appell u dwar dan ma hemm l-ebda kontestazzjoni. L-istess appellant jargumenta illi bid-definizzjoni ta' 'stabbiliment tal-ikel' 'kull bini, lokal jew stabbiliment ieħor, inkluż kull kjosk, ikun kif ikun deskritt, li jipprovdi b'kumpens ikel u, jew xorb inkluż kull inbid u spirtu għall-konsum.' L-attivita' gestita mill-appellat hija kompriza u ghalhekk huwa applikabbli l-artikolu dwar il-piena erogabbli, igifieri ta' mhux anqas minn 1164.69 Ewro u mhux aktar minn 23,293.73 Ewro.; Ezaminat il-Kapitolu 409, jemergi illi l-Avukat Generali ghandu ragun f'din is-sottomissjoni u stante li l-appellat kien rregistra ammissjoni dwar kull imputazzjoni, jonqos biss li din l- ammissjoni tkun riflessa f'sentenza valida segwita bil-piena skond il-ligi; Ghal dawn ir-ragunijiet, din il-Qorti tiddisponi minn dan l- appell billi ssib lill-appellat hati tal-imputazzjonijiet kollha dedotti kontra tieghu u wara li rat r-Regolament 9, Tieni Skeda tal-LS 441/07, SL 10.09 regolament 22 u 23, Art 338 (dd) u 17 tal-Kap 9 u Art 18(1) u 43 tal-Kap 409 , tikkundannah ghal hlas ta' multa ta' elf u tliet mitt ewro (1,300.00). Inoltre, fuq talba tal-prosekuzzjoni, qed tiskwalifika lill-appellat milli jkollu jew jottjeni kwalsiasi licenzja ghal-gestjoni ta' stabbiliment li jipprovdi l-ikel ghal zmien sitt xhur mil-lum.